《成都遨乐诗二十一首·重阳日州南门药市》
宋代·田况

岷峨旁礴天西南，灵滋秀气中潜含。
草木瓌富百药具，山民采捋知辛甘。
成都府门重阳市，远近凑集争{上齐下贝}欣。
市人谲狯亦射利，颇觉良恶相追参。
旁观有叟意气古，肌面皯黣毛{上髟下监}鬖。
卖药数种人罕识，单衣结缕和阴岚。
成都处士足传记，劝戒之外多奇谈。
盛言每岁重阳市，屡有仙跡交尘凡。
俗流闻此动非觊，不识妙理徒规贪。
惟期幸遇化金术，未肯投足栖嵓。
予于神仙无所求，一离常道非所躭。
但喜见民药货售，归助农业增耡芟。

作者简介：（1005—1063）信都人，徙居开封，字元均。仁宗天圣间进士。再举贤良方正科。夏竦经略陕西，辟为判官，言治边十四事。历右正言、知制诰。保州之役，以知成德军督诸将攻，坑杀降卒数百人。累官枢密使，以疾罢为尚书右丞，以太子少傅致仕。卒谥宣简。有《儒林公议》。